Lebeda
Apie kaimą žr. Lebeda (Lyda). Lebeda (blrs. Лебяда) – upė Baltarusijoje, Gardino srities Ščiutino ir Mastų rajonuose; dešinysis Nemuno intakas. Prasideda į šiaurę nuo Ščiutino, prie Kalečicų kaimo. Aukštupyje vadinama Lebiodka (blrs. Лябёдка). Teka į rytus, po santakos su Velikaja Lebiodka (blrs. Вялікая Лябёдка) pasuka į pietus. Plotis 8–12 m, po santakos su Didžiąja Lebiodka – 15–25 m. Dviejose atkarpose kanalizuota (viso 20,4 km). Intakai: Žužma, Kasceniauka, Žaludzianka, Škardzianka, Didžioji Lebiodka, Vovera, Holdauka, Dubenka.